section_heading: Povijest
paragraph_text: Taiyuan je nastao oko 500. pr. Kr. i tada se zvao Jinyang. Ime Taiyuan je dobio u doba dinastije Qin u 3. st. pr. Kr. Car Li Shimin iz dinastije T'ang koji je vladao u 7. st. potječe iz Taiyuana. U doba dinastije T'ang je Taiyuan bio drugi glavni grad i najvažniji kulturni centar Kine. Grad je bio centar širenja budizma u Kini. Nakon dolaska dinastije Sung u 10. st. se gradi novi grad nedaleko starog. 1107. postaje sjedište provincije Hedong (sjeverni Shanxi). U 14. st. je dobio ime Taiyuan Fu koje je imao do 1912.